פירוש נוסף ערך זה עוסק בבירת גרינלנד. אם התכוונתם למשמעות אחרת, ראו נוק (פירושונים).

**נוּק** (בגרינלנדית: **Nuuk**, בתרגום מילולי: "כֵּף", נהגה: [nuːk̚]; בדנית: **Godthåb**) היא עיר הבירה של גרינלנד. היא הבירה הצפונית בעולם, בשל מיקומה מספר קילומטרים צפונית לרייקיאוויק, בירת איסלנד, בסמוך לחוג הארקטי. אולם התואר עדיין שמור לרייקיאוויק, בירת איסלנד, מכיוון שגרינלנד היא לא מדינה עצמאית אלא טריטוריה אוטונומית של דנמרק.

היסטוריה
--------

העיר נוסדה ב-1721 על ידי המיסיונר הנורווגי הנס אגדה שנתן לה את השם "גוטהוב". בעת ההיא הייתה גרינלנד מושבה דנית-נורווגית תחת שלטונה של דנמרק-נורווגיה, אך למעשה לא היה קשר בין גרינלנד לנורווגיה במשך שתי מאות. עוד לפני כן הייתה התיישבות ויקינגית באזור ושרידיה נשמרו עד היום.

גאוגרפיה
--------

נוק ממוקמת ליד מקורותיו של הפיורד נופ קנגרלואה, 10 ק"מ מהחוף הדרום מערבי של גרינלנד לים לברדור, וכ -240 ק"מ דרומית לחוג הארקטי. בהתחלה, הפיורד זורם לכיוון צפון-מערב, ואז הופך לשלוש זרועות נפרדים. יש שלושה איים גדולים בין הזרועות: אי סרמיצק, קקרטרסואק איילנד, וקורנופ קקרטרסואה. הפיורד מתרחב לתוך מפרץ מנוקד השוניות, שהוא חלק מים לברדור. הסטייה המגנטית בנוק היא קיצונית והקוארדינטות שלה נושקות לN90.

דמוגרפיה
--------

נוק היא העיר הצומחת באופן המהיר ביותר בגרינלנד. למרות ירידה כוללת באוכלוסיית המדינה, חל גידול של 74 אנשים מ-2014 עד 2015. אוכלוסיית נוק הוכפלה מאז 1977, עלתה ביותר משליש מאז 1990, עלתה בכמעט 21% מאז שנת 2000. בנוסף לילידי גרינלנד, 3,636 נולדו מחוץ למדינה. מתיישבים נמשכים על ידי הזדמנויות תעסוקה טובות עם שכר גבוה, הדנים המשיכו להתיישב בעיר. היום בנוק יש את השיעור הגבוה ביותר של דנים יותר מכל עיר אחרת בגרינלנד. ושליש מאוכלוסיית גרינלנד חיים בנוק.

אוניברסיטת גרינלנד
------------------

 ערך מורחב – **אוניברסיטת גרינלנד**  

אוניברסיטת גרינלנד
אוניברסיטת גרינלנד הממוקמת בעיר נוק היא האוניברסיטה היחידה בגרינלנד. היא הוקמה בשנת 1987.
רוב הקורסים הם בשפה הדנית ומיעוטם בגרינלנדית. באוניברסיטה לומדים כ-200 תלמידים, רובם תושבי נוק, ו-14 מרצים. הכמות המצומצמת של סטודנטים באוניברסיטה היא בגלל מדיניות הממשלה המאפשרת לימודים אקדמאים בחינם בכל מקום באירופה וצפון אמריקה. בספריית האוניברסיטה 18,000 ספרים.

באוניברסיטה ארבעה מסלולים:

* כלכלה וניהול
* שפה, ספרות ותקשורת
* היסטוריה
* טכנולוגיה

המוזיאון הלאומי של גרינלנד
--------------------------

המוזיאון הלאומי של גרינלנד
המוזיאון נפתח באמצע שנות ה-60 של המאה ה-20 ומכיל חפצי ארכאולוגיה, אומנות ומלאכת יד (למשל מפות אמסליק) כמו-גם מידע אודות מבנים, חורבות, קברים ועוד. מוצג מרכזי הוא מומיות קילאקיצוק. בין פעילויותיו של המוזיאון: ייעוץ לממשלה בחפירות ארכאולוגיות והחזרת חפצים גרינלדים מסורתיים שפוזרו ברחבי העולם.

תחבורה
------

נמל התעופה בנוק
הנמל בנוק
### באוויר

נמל תעופה נוק ממוקם 4 ק"מ צפונית לעיר. הוא מהווה בסיס אם לחברת התעופה אייר גרינלנד ונבנה בשנת 1979. הנמל לא מהווה את עיקר התחבורה הבינלאומית בגרינלנד ועונה רק על צרכים בסיסיים ביותר עם קו אחד של אייר גרינלנד לקופנהגן וקו שני של איסלנד אייר לרייקיאוויק. בנמל התעופה מסלול סלול אחד.

### בים

כתוצאה מן העלות הגבוהה של ייבוא מוצרים לגרינלנד, יש קו מנוק וערים נוספות לדנמרק על ידי אוניות מטען. האוניות מגיעות לגרינלנד עם שלל מוצרים: בגדים, קמח, תרופות, עץ, דגים, פירות ים ועוד.
ספינות יוצאות לקופנהגן, לכן, תיירים מנצלים זאת ועולים על הספינה לקופנהגן לצורכי תיירות.

### ביבשה

החל משנת 2004 ישנם בנוק שירותי תחבורה ציבורית של 72 אוטובוסים ו-2,570 מוניות בבעלות גרינלנד. ישנה חברת תחבורה ציבורית אחת בגרינלנד חוץ מזו של הממשלה, שמה הוא נוק בוסי והיא מספקת שירותי אוטובוסים ברחבי עיר. לחברה זו יש קווים למחוזות המרוחקים ביותר בגרינלנד, כמו גם שירות הסעות לשדה התעופה. אין כבישים בגרינלנד מלבד כבישי העיר.

| **אקלים בנוק** |
| --- |
| חודש | ינואר | פברואר | מרץ | אפריל | מאי | יוני | יולי | אוגוסט | ספטמבר | אוקטובר | נובמבר | דצמבר |
| טמפרטורה יומית מרבית ממוצעת (C°) | -4.6 | -4.7 | -5.1 | -1.2 | 3.1 | 7.0 | 9.9 | 9.3 | 6.0 | 1.4 | -1.3 | -3.5 |
| טמפרטורה יומית מזערית ממוצעת (C°) | -10.0 | -10.7 | -10.7 | -6.3 | -1.7 | 1.1 | 3.5 | 3.5 | 1.4 | -2.7 | -5.9 | -8.6 |
| משקעים ממוצעים (מ"מ) | 40 | 47 | 49 | 47 | 55 | 61 | 86 | 85 | 89 | 66 | 73 | 54 |

ערים תאומות
-----------

* גרמניהגרמניה קוקסהפן, גרמניה
* דנמרקדנמרק אולבורג, דנמרק
* פינלנדפינלנד ונטה, פינלנד
* הרפובליקה העממית של סיןהרפובליקה העממית של סין צ'אנגצ'ון, הרפובליקה העממית של סין
* ארצות הבריתארצות הברית טיברטון, רוד איילנד, ארצות הברית
* דנמרקדנמרק לינגבי-טורבק, דנמרק
* שוודיהשוודיה הודינגה, שוודיה
* איסלנדאיסלנד רייקיאוויק, איסלנד
* ארגנטינהארגנטינה אושואיה, ארגנטינה
* פנמהפנמה בוקאס, פנמה
* אינדונזיהאינדונזיה סורונג, אינדונזיה
* גרינלנדגרינלנד איטוקורטומיט, גרינלנד

קו השמים של נוק

קו השמים של נוק

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **נוק** |
| ויקישיתוף תמונות ומדיה בוויקישיתוף: **נוק** |

* 

* אתר האינטרנט הרשמי של נוק (בגרינלנדית ובדנית)
* אתר עיריית נוק
* אתר אוניברסיטת גרינלנד(הקישור אינו פעיל)
* נוק, באתר אנציקלופדיה בריטניקה (באנגלית)

הערות שוליים
------------

1. ↑  "Greenland in Figures 2021" (PDF). 2021. נבדק ב-29 במאי 2021. `{{cite web}}`:  (עזרה)תחזוקה - ציטוט: url-status (link)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552521805171
* GND: 671310-5
* LCCN: n79120638
* MusicBrainz: ca30356e-58c7-4a76-baf1-088bd4bdc120
* NARA: 10037245
* SUDOC: 09636596X
* VIAF: 124325457
* WorldCat: lccn-n79120638

 |